CELEX: 62018TN0083
Language: lt
Date: 2018-02-09 00:00:00
Title: Byla T-83/18: 2018 m. vasario 9 d. pareikštas ieškinys byloje CH / Parlamentas

16.4.2018   
            
            
               LT
            
            
               Europos Sąjungos oficialusis leidinys
            
            
               C 134/28
            
         2018 m. vasario 9 d. pareikštas ieškinys byloje CH / Parlamentas
   
   (Byla T-83/18)
   (2018/C 134/40)
   Proceso kalba: prancūzų
   
      Šalys
   
   
      Ieškovė: CH, atstovaujama advokatų C. Bernard-Glanz ir A. Tymen
   
      Atsakovas: Europos Parlamentas
   
      Reikalavimai
   
   Ieškovė Bendrojo Teismo prašo:
   
               —
            
            
               pripažinti šį ieškinį priimtinu;
            
         
               —
            
            
               įpareigoti atsakovą pateikti APA komiteto išvadas, liudytojų apklausos APA komitete protokolus ir bylos medžiagą, pateiktą Europos Parlamento pirmininkui remiantis APA komiteto vidaus darbo tvarkos taisyklių 10 straipsniu;
            
         
               —
            
            
               panaikinti ginčijamą sprendimą ir, prireikus, sprendimą atmesti skundą;
            
         
               —
            
            
               įpareigoti atsakovą sumokėti 68 500 eurų ieškovės patirtai neturtinei žalai atlytinti;
            
         
               —
            
            
               priteisti iš atsakovo bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
               1.
            
            
               Ieškinio pirmasis pagrindas susijęs su Europos Sąjungos pagrindinių teisių chartijos (toliau – Chartija) 41 straipsnio, Europos Sąjungos pareigūnų tarnybos nuostatų (toliau – Nuostatai) 25 straipsnio ir pareigos motyvuoti, gero administravimo, teisės būti išklausytam ir teisės į gynybą principų, taip pat rūpestingumo pareigos pažeidimu šioje byloje ginčijamame sprendime, t. y. Europos Parlamento sprendime atmesti ieškovės pagalbos prašymą.
            
         
               2.
            
            
               Antrasis ieškinio pagrindas susijęs su akivaizdžia vertinimo klaida, Chartijos 31 straipsnio, Nuostatų 12bis ir 24 straipsnių bei rūpestingumo pareigos pažeidimu.